laion/Wikipedia-Exotic huggingface dataset:
ויליאם בולו

ויליאם ג'ון בולו (באנגלית: William John Bulow;‏ 13 בינואר 1869 – 26 בפברואר 1960) היה עורך דין ופוליטיקאי אמריקאי מדקוטה הדרומית, איש המפלגה הדמוקרטית, שכיהן כמושל דקוטה הדרומית ה-12 בשנים 1927–1931. הוא היה ראשון מושלי המדינה מטעם מפלגתו, ומועמד המפלגה שקיבל את מספר הקולות הגבוה ביותר בבחירות למשרת המושל עד אז. לאחר תום כהונתו כמושל ועד 1943 כיהן בולו כסנאטור מטעם מדינתו. ויליאם בולו נולד ליד מוסקו שבאוהיו, כבנם של ג'וזף ואליזבת (לבית אבנדורף) בולו, זוג ממוצא גרמני. הוא גדל והתחנך בעיר הולדתו, וב-1893 סיים לימודי תואר במשפטים באוניברסיטת מישיגן. בולו נישא פעמיים: לקתרין ג'. רידי, ולשרה (לבית ג'ונסון) פארנד. ב-1893 עבר בולו לדקוטה הדרומית. הוא התגורר בסו פולס, שם הוא עבד עבור משרדו של ג'ו קירבי. לאחר מכן הוא נסע בסוס ועגלה לברספורד, שם הוא הקים משרד עורכי דין משל עצמו וסייע לפיתוח העיירה. ב-1898 נבחר בולו לסנאט של דקוטה הדרומית. בעת מגוריו בברספורד, הוא שימש במשך 25 שנים כפרקליט העירוני בשנים 1902–1927, למעט השנים 1912–1913 בהן הוא כיהן כראש העיר. ב-1918 הוא גם כיהן כשופט המחוז. ב-1924, בעקבות מותו של מועמד המפלגה הדמוקרטית למשרת המושל, נבחר בולו כמחליפו. בבחירות הכלליות הוא נוצח ניצחון גורף על ידי סגן המושל המכהן, קארל גנדרסון. ב-1926 ניצח בולו את גנדרסון בניסיונו של זה האחרון להיבחר לתקופת כהונה שנייה ונבחר כמושל דקוטה הדרומית. הוא נבחר לכהונה שנייה ב-1928 ובסך הכול כיהן כמושל מ-4 בינואר 1927 - 3 בינואר 1931. כמושל, העניק בולו חנינה למהמרת פוקר אליס (אנ') לאחר הרשעתה בהברחת משקאות חריפים ובסעיפים נוספים שהיו קשורים לניהול בית בושת. ב-1930, במקום להתמודד על תקופת כהונה שלישית כמושל, התמודד בולו בבחירות לסנאט של ארצות הברית, והביס בבחירות הכלליות בהפרש קל את הסנאטור המכהן והמושל לשעבר ויליאם מקמסטר. ב-1936 הוא נבחר לתקופת כהונה שנייה בסנאט גם כן בהפרש קל. ב-1942 הוא ניצב בפני התנגדות חזקה בבחירות המקדימות של המפלגה הדמוקרטית בשל התנגדותו למדיניות החוץ של הנשיא פרנקלין דלאנו רוזוולט. הוא נוצח בבחירות המקדימות על ידי המושל לשעבר טום ברי. במשך כל ימי חייו החזיק בולו במקום מגורים רשמי בברספורד, והצביע שם מרחוק. לאחר סיום כהונתו בסנאט, הוא פרש ובילה את שארית חייו בוושינגטון. בשנותיו האחרונות בריאותו הייתה רופפת, ובמשך ארבע שנותיו האחרונות הוא היה עיוור. העיר ברספורד כיבדה ב-1959 את בולו במהלך חגיגות 75 השנים להקמתה. במסגרת זו נקרא הפארק העירוני על שמו. ויליאם בולו נפטר בוושינגטון כמעט תשעה חודשים לאחר מכן ב-26 בפברואר 1960, בגיל 91. הוא נטמן בבית הקברות הקתולי סנט ג'ון שבברספורד לצד רעייתו הראשונה קתרין. ביתו שבברספורד הוכנס ב-1986 אל המרשם הלאומי של מקומות היסטוריים. Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1453-1454. מדיה וקבצים בנושא ויליאם בולו בוויקישיתוף ויליאם בולו באתר אגודת המושלים הלאומית (באנגלית) ויליאם בולו, באתר המדריך הביוגרפי של הקונגרס של ארצות הברית (באנגלית) ויליאם בולו באתר The Political Graveyard (באנגלית) ויליאם בולו, באתר "Find a Grave" (באנגלית) Nygaard, Doug, and Melanie A. Betz (1986). "National Register of Historic Places Inventory--Nomination Form: Bulow, Governor William J., House". Listing for William J. Bulow's home on the National Register of Historic Places
ארתור מקארתור

האם התכוונתם ל... ארתור מקארתור האב – עורך דין ושופט סקוטי-אמריקאי, המושל הרביעי של ויסקונסין ושופט עמית של בית המשפט העליון של מחוז קולומביה ארתור מקארתור הבן – גנרל בצבא ארצות הברית, בנו של ארתור מקארתור האב ארתור מקארתור השלישי – קצין בצי ארצות הברית, בנו של ארתור מקארתור הבן
רון פרימן

רונלד (רון) ג'ון פרימן השלישי (באנגלית: Ronald John Freeman III, נולד 12 ביוני 1947) הוא אתלט עבר אמריקאי, אלוף אולימפי ושיאן עולם במרוץ 4X400 מטר וזוכה מדליית ארד אולימפית בריצת 400 מטר (אולימפיאדת מקסיקו סיטי 1968). לאחר פרישתו מספורט היה פעיל חברתי בקידום העצמה של נוער (ובמיוחד נערות) במדינות אפריקה. רון פרימן נולד ב-1947 בעיר אליזבת, ניו ג'רזי (ארצות הברית). בנעוריו למד בתיכון "תומאס ג'פרסון" (אנ') שבעיר הולדתו. בהמשך למד באוניברסיטת המדינה של אריזונה ולאחר האולימפיאדה במקסיקו למד פסיכולוגיה ב"אוניברסיטת קיין" (אנ') בניו ג'רזי. פרימן כיכב באולימפיאדת מקסיקו סיטי (1968) שם זכה בשתי מדליות אולימפיות. אחריה לא זכה במדליות בתחרויות בינלאומיות. ב-1998 החל לפעול בפיתוח ספורט והעצמת נוער בבתי ספר (ובמיוחד נערות) תוך שהוא מתמקד בגינאה שבאפריקה לשם עבר ב-2006. ב-2017 זכה בפרס הצטיינות מטעם "הקרן לפיתוח הספורט בעולם" (אנ') על פעילותו זו כשבהסבר לזכייה נכתב: "רון פרימן ייסד את איגוד המדליסטים הבינלאומי, המשתמש בספורט כדרך לשפר את כישורי החיים של נוער ברמה בינלאומית". באולימפיאדת מקסיקו סיטי זכה פרימן שמדליית זהב וארד. מדליית זהב, יחד עם נבחרת ארצות הברית, במרוץ 4X400 מטר בשיא אולימפי ועולמי של 2:56.1 דקות לפני קניה (2:59.6 דקות) ומערב גרמניה (3:00.5 דקות) ובמדליית ארד בריצת 400 מטר בתוצאה של 44.41 שניות אחרי לי אוונס (בשיא עולמי של 43.86 שניות) ולארי ג'יימס (43.97 שניות). פרימן היה פעיל בתנועה לזכויות האזרח בארצות ברית במחאה על היחס לשחורים במדינה. כחלק מהמחאה החליטו ארבעת הזוכים בריצת השליחים 4X400 מטר לעלות לראש הפודים כשהם חובשים כובעי ברט שחורים וגרביים שחורות ובזמן נגינת ההמנון הניפו אגרופים קפוצים. מחאה זו הייתה המשכה של מחאת המדליסטים האמריקאים בריצת 100 מטר טומי סמית' וג'ון קרלוס שעלו על הפודיום יחפים והניפו יד עטויה כפפה שחורה. מדיה וקבצים בנושא רון פרימן בוויקישיתוף רון פרימן, באתר הוועד האולימפי הבין-לאומי רון פרימן, באתר olympedia.org רון פרימן, באתר התאחדות האתלטיקה הבין-לאומית רון פרימן, באתר Track and Field (גברים) רון פרימן, באתר globalsportsdevelopment.org רון פרימן, באתר njsportsheroes.com רון פרימן, באתר pantheon.world US Olympian Helps Guinean Girls Jump Ahead, באתר voanews.com Ten Athletes Selected to Receive The Foundation for Global Sports Development's 2017 Athletes in Excellence Award, באתר infobae.com, 12 ביולי 2021 שיא עולם זה החזיק מעמד 20 שנה ונשבר על ידי נבחרת ארצות הברית באולימפיאדת סיאול (1988). באותה ריצה קבע פרימן במקצה שלו תוצאה אישית של 43.2 שניות שהייתה המהירה בעולם במשך 25 שנה המחאה על הפודיום באולימפיאדת מקסיקו 1968, באתר magnumphotos.com
הלי רנטנן

הלי רנטנן (בפינית: Heli Rantanen; נולדה ב-26 בפברואר 1970) היא אתלטית עבר פינית, אלופה אולימפית (אטלנטה 1996) בהטלת כידון. רנטנן נולדה בלאמי שבפינלנד. באליפות אירופה שנערכה באוגוסט בספליט שביוגוסלביה סיימה במקום 19 בהטלת כידון בתוצאה של 54.02 מטר. באולימפיאדת ברצלונה שנערכה ביולי-אוגוסט סיימה במקום שישי בהטלת כידון בתוצאה של 62.34 מטר. באליפות העולם שנערכה באוגוסט בשטוטגרט שבגרמניה סיימה במקום 11 בהטלת כידון בתוצאה של 53.14 מטר. באליפות העולם שנערכה באוגוסט בגטבורג שבשוודיה סיימה במקום רביעי בהטלת כידון בתוצאה של 65.04 מטר. באולימפיאדת אטלנטה שנערכה ביולי זכתה במדליית זהב בהטלת כידון בשיא אישי חדש של 67.94 מטר, לפני לואיז מקפול מאוסטרליה (65.54 מטר) וטרינה הטסטאד מנורווגיה (64.98 מטר). באליפות העולם שנערכה באוגוסט באתונה שביוון סיימה במקום עשירי בהטלת כידון בתוצאה של 62.64 מטר. באליפות אירופה שנערכה באוגוסט בבודפשט שבהונגריה סיימה במקום חמישי בהטלת כידון בתוצאה של 62.34 מטר. הלי רנטנן, באתר הוועד האולימפי הבין-לאומי הלי רנטנן, באתר olympedia.org הלי רנטנן, באתר התאחדות האתלטיקה הבין-לאומית הלי רנטנן, באתר Track and Field (נשים)
Watching the Wheels

"Watching the Wheels" הוא סינגל של ג'ון לנון שיצא לאור לאחר מותו בשנת 1981, לאחר הירצחו. הבי-סייד כולל את "Yes, I'm Your Angel" של יוקו אונו. זה היה הסינגל השלישי והאחרון שיצא מהאלבום Double Fantasy של לנון ואונו, והגיע למקום ה-10 בארצות הברית בבילבורד הוט 100 ולמקום ה-7 בקאש בוקס טופ 100. השיר הגיע למקום ה-30 בבריטניה. ב-"Watching the Wheels" פונה לנון לאלה שהתבלבלו משנות "בעל הבית" שלו, 1975-1980, שבמהלכן פרש מתעשיית המוזיקה כדי להתרכז בגידול בנו שון עם אונו. השיר כולל דולצימר פטיש (Hammered dulcimer) המלווה את הפסנתר המוביל. אף על פי שרוב הנגנים באלבום היו נגני סשן ידועים, את הדולצימר ניגן מתיו קנינגהם. לנון ביקש מהמפיק ג'ק דאגלס לתת לשיר צליל "מעגלי", שדאגלס קישר עם הדולצימר, אך איגוד המוזיקאים לא רשם נגני דולצימר. דאגלס הזמין את קנינגהם לפגישה לאחר ששמע אותו מנגן ברחובות ניו יורק עם הדולצימר. רקורד וורלד כינה את השיר כ"הצהרה חזקה של עצמאות וביטחון עצמי שלעולם לא מזדקן". התמונה על העטיפה צולמה על ידי פול גורש, מעריץ של לנון שגם צילם את התמונה הידועה לשמצה של לנון חותם על עותק של Double Fantasy השייך למארק דייוויד צ'פמן זמן קצר לפני שצ'פמן רצח את לנון. שתי התמונות צולמו באותו מקום, מול בניין דקוטה, שבו בוצע הירי שלו ב-1980. מאוחר יותר, צ'פמן הוקלט במעצר משטרתי כשהוא מדקלם את השורה "People say I'm crazy" מתוך השיר ומאוחר יותר סומפל לשימוש על ידי להקת EMF בשיר "Lies" מאלבומם Schubert Dip משנת 1991. עם זאת, בעקבות מחאה מיידית של יוקו אונו הדגימה הוסרה בלחיצות הבאות. ג'ון לנון - שירה, פסנתר ארל סליק, יו מקראקן - גיטרות טוני לוין - גיטרה בס ג'ורג' סמול - פנדר רודס אריק טרויר - Prophet-5 אנדי ניומארק - תופים מתיו קנינגהם - דולצימר ארתור ג'נקינס - כלי הקשה מישל סימפסון, קסנדרה ווטן, שריל מייסון ג'קס, אריק טרוייר - קולות רקע מידע על היצירה "Watching the Wheels" באתר מיוזיק בריינז מידע על היצירה "Watching the Wheels" באתר Discogs ג'ון בלניי, John Lennon: Listen to This Book, 2005, עמ' 326, ISBN 978-0-9544528-1-0 John Lennon - Double Fantasy, jpgr.co.uk Matt Hurwitz, Classic Tracks: John Lennon and Yoko Ono's "Watching the Wheels", Mixonline, ‏2010-12-08 (באנגלית אמריקאית) "Hits of the Week"
We'll Be Together

"We'll Be Together" הוא שיר שהוקלט על ידי הזמרת-יוצרת הגרמנייה סנדרה, מתוך אלבום האולפן השלישי שלה, Into a Secret Land (1988). הוא יצא לאור בינואר 1989, בהוצאת חברת התקליטים וירג'ין רקורדס, כסינגל השלישי מתוך האלבום. הוא זכה להצלחה רבה במדינות אירופה. הוא נכתב על ידי הוברט קמלר, מרקוס לור, קלאוס הירשבורגר וסנדרה קרצו, והופק על ידי מיכאל קרצו. זהו השיר היחיד יחד עם "When the Rain Doesn't Come" (מתוך האלבום Close to Seven משנת 1992) שנכתב על ידי או נכתב בשיתוף סנדרה בעצמה, לפני האלבום The Art of Love מ-2007. גרסה נוספת בשם "'89 Remix" פורסמה גם היא במטרה לעזור בקידום המסחרי של השיר. בשנת 1999, יצא רמיקס לשיר כחלק מאלבום האוסף My Favourites של סנדרה. לרצועה נוצר רמיקס נוסף במסגרת אלבום האוסף שלה Reflections משנת 2006. את הווידאו קליפ הרשמי של "We'll Be Together" ביים בול ברנד באיביזה, ספרד וקאן, צרפת. הוא נכלל באלבום הווידאו של סנדרה 18 Greatest Hits ב-1992, וכן ב-The Complete History משנת 2003. ביקורת שפורסמה במגזין מוזיקה & מדיה תיארה את "We'll Be Together" כך: ”כרגיל, לא יומרני, קליט ודאנסי”. "We'll Be Together" זכה להצלחה בגרמניה, צרפת ואוסטריה. תקליט 7 אינץ' A. "We'll Be Together" (גרסת הסינגל) – 3:49 B. "It Means Forever" (קטע כלי) – 3:43 תקליט 12 אינץ' מקסי-סינגל & תקליטור מקסי-סינגל A. "We'll Be Together" (גרסה מורחבת) – 6:45 B1. "It Means Forever" (גרסת דאב) – 4:05 B2. "We'll Be Together" (גרסת הסינגל) – 3:33 מידע על היצירה "We'll Be Together" באתר מיוזיק בריינז סרטון השיר "We'll Be Together" באתר יוטיוב הוברט קמלר, מרקוס לור, קלאוס הירשבורגר, סנדרה We'll Be Together, 1988-01-01, נבדק ב-2024-04-07 Song “We'll Be Together” - MusicBrainz, musicbrainz.org Sandra – We'll Be Together, נבדק ב-2024-04-07 Release group “The Art of Love” by Sandra - MusicBrainz, musicbrainz.org "Previews – Singles" (PDF). Music & Media. Vol. 6, no. 5. 4 February 1989. p. 15. OCLC 29800226. Release group “My Favourites” by Sandra - MusicBrainz, musicbrainz.org Release group “Reflections” by Sandra - MusicBrainz, musicbrainz.org Sandra: We'll Be Together (Music Video 1988) - Filming & production, IMDb (באנגלית אמריקאית) "18 Greatest Hits (The Video)" "Sandra - The Complete History (DVD, DVD-Video, PAL, Compilation, Stereo)" "Playlist Report" (PDF). Music & Media. Vol. 6, no. 10. Amsterdam. 1989-03-11. p. "Playlist Report" (PDF). Music & Media. Vol. 6, no. 17. Amsterdam. 1989-04-29. p. 12.
Around My Heart

"Around My Heart" הוא שיר שהוקלט על ידי הזמרת-יוצרת הגרמנייה סנדרה, מתוך אלבום האולפן השלישי שלה, Into a Secret Land (1988). הוא יצא לאור במרץ 1989, בהוצאת חברת התקליטים וירג'ין רקורדס, כסינגל הרביעי והאחרון מתוך האלבום. הוא זכה להצלחה רבה במדינות אירופה. הוא נכתב על ידי הוברט קמלר, מרקוס לור, סור אוטו'ס, פרנק פיטרסון וקלאוס הירשבורגר, והופק על ידי מיכאל קרצו. בשנת 1999, יצא רמיקס לשיר כחלק מאלבום האוסף My Favourites של סנדרה. לרצועה נוצר רמיקס נוסף במסגרת אלבום האוסף שלה Reflections משנת 2006. ביקורת שפורסמה במגזין מוזיקה & מדיה תיארה את "Around My Heart" בתור ”שיר דיסקו קליט, עם הפקה נקייה ויעילה מאת מיכאל קרצו”. מידע על היצירה "Around My Heart" באתר מיוזיק בריינז מידע על היצירה "Around My Heart" באתר Discogs הוברט קמלר, מרקוס לור, סור אוטו'ס, פרנק פיטרסון, קלאוס הירשבורגר Around My Heart, 2016-05-27, נבדק ב-2024-04-07 Song “Around My Heart” - MusicBrainz, musicbrainz.org Release group “My Favourites” by Sandra - MusicBrainz, musicbrainz.org Release group “Reflections” by Sandra - MusicBrainz, musicbrainz.org "Previews – Singles" (PDF). Music & Media. Vol. 6, no. 18. 6 May 1989. p. 19. OCLC 29800226.
קאופמן גייסט

קאופמן גייסט (באנגלית: Kaufman Geist; ‏5 בפברואר 1895 – 21 באפריל 1948) היה אתלט יהודי-אמריקאי, אלוף ארצות הברית (1921), סגן אלוף ארצות ה ברית (1923) וזוכה מדליית ארד (1922), שייצג את ארצות הברית במשחקים האולימפיים (אנטוורפן 1920) וסיים במקום 12 בקפיצה משולשת. גייסט נולד וגדל בברוקלין, ניו יורק ועבד כרואה חשבון בניו יורק. באליפות ארצות הברית שנערכה בקיימברידג' ב-16 ביולי 1920 הוא זכה במדליית ארד בקפיצה משולשת בתוצאה של 14.03 מטר. בשלב המוקדמות הוא קבע תוצאה של 14.21 מטר. באולימפיאדת אנטוורפן שנערכה ב-19 באוגוסט הוא סיים במקום 12 בתוצאה של 13.52 מטר. בתחרות שנערכה בג'רזי סיטי ב-19 ביוני 1921 הוא קבע תוצאה של 14.27 מטר. באליפות ארצות הברית שנערכה בפסדינה, קליפורניה ביולי אותה שנה הוא זכה במדליית זהב בקפיצה משולשת בתוצאה של 14.10 מטר. באליפות ארצות הברית שנערכה בשיקגו, אילינוי ב-1 בספטמבר 1923 הוא זכה במדליית כסף בקפיצה משולשת בתוצאה של 14.10 מטר. שבוע לאחר מכן, בתחרות שנערכה בניו יורק ב-8 בספטמבר הוא קבע תוצאה של 14.39 מטר בתחרות שנערכה בניו יורק ב-7 ביוני 1924 הוא קבע שיא אישי חדש של 14.46 מטר. באליפות ארצות הברית שנערכה בווסט אורנג', ניו ג'רזי בספטמבר אותה שנה הוא סיים במקום רביעי בתוצאה של 13.21 מטר. בתחרות שנערכה בטרוורס איילנד, ניו יורק ב-20 ביוני 1925 הוא קבע תוצאה של 14.18 מטר. קאופמן גייסט, באתר olympedia.org קאופמן גייסט, באתר Track and Field (גברים) אליפות ארצות הברית בקפיצה משולשת, באתר Track and Field Statistics (באנגלית) International Jewish News, באתר Newspapers.com, St. Louis, Missouri, Mar 28, 1924, Page 6 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קאופמן גייסט".
סימולציות חברתיות

סימולציות חברתיות (באנגלית: Social simulation games) הוא תת-ז'אנר של משחקי סימולציות חיים המדמה אינטראקציות חברתיות, מערכות יחסים ופעילויות בתוך סביבות וירטואליות. המשחקים בז'אנר לעיתים רבות מתמקדים בהיבטים שונים של החיים כמו יצירת קשרים חברתיים, היכרויות, בניית מערכות יחסים, ניהול משק בית ועיסוק בקריירה. המשחקים בז'אנר מספקים לשחקנים את ההזדמנות ליצור ולשלוט בדמויות וירטואליות שונות, להשפיע על האופן שבו החיים שלהם יראו, ומערכות היחסים שלהם דרך החלטות רבות המתבצעות לאורך המשחק. כמה מהמשחקים הפופולריים ביותר בז'אנר כוללים את סדרת סדרת משחקי הסימס וסדרת משחקי Animal Crossing. תת הז'אנר התפתח במקור במהלך שנות השמונים עם משחקי סימולציה כמו "Little Computer People"(אנ') שיצא ב-1985 ובהמשך עם המשחק "SimLife"(אנ') שיצא ב-1992. ההצלחה של משחק בניית הערים "SimCity", אשר יצא ב-1989, נתן לחברת הפיתוח מקסיס את ההשראה לפתח את משחק הסימולציה החברתית "הסימס", אשר יצא לשווקים ב-2000. המשחק אפשר לשחקנים ליצור ולשלוט בדמויות וירטואליות שונות אשר חיו, עבדו וקיימו אינטראקציות עם אנשים וירטואליים אחרים הגרים בסמוך אליהם. ההצלחה של המשחק הוביל לפיתוח של חבילות הרחבה, משחקי המשך ומשחקי ספין-אוף שונים, וסדרת המשחקים הפכה עם השנים לאחת מסדרות משחקי הווידאו הנמכרות ביותר בכל הזמנים. סדרת משחקים בולטת נוספת בתת-הסוגה היא סדרת משחקי Animal Crossing. המשחק הראשון בסדרה יצא לשווקים ב-2001. בסדרת המשחקים, אשר צברה פופולריות רבה ברחבי העולם לאורך השנים, השחקן שולט בדמות של חיה אנטרומורפית הנמצאת בחופשה באי קסום ומקיימת אינטראקציות עם חיות אנתרופומורפיות אחרות, וכולם באי עוסקים במגוון פעילויות כמו דיג, תפיסת חרקים, חיפוש אחר מאובנים, ועוד. כאשר המשחקים של הסימס ו-Animal Crossing החלו להיות פופולריים מבקרים המשחקים החלו לכנות את המשחקים מהסוג הזה "סימולציות חברתיות". בעקבות ההצלחה של המשחקים הללו פותחו לאורך השנים משחקים דומים רבים. משחקי הסימולציה החברתיים מאפשרים לשחקנים לחקור עולמות וירטואליים, לקיים אינטראקציה עם דמויות שאינן שחקנים, ולהשפיע על האופן שבו יראו החיים של האנשים הוירוטאלים בהם השחקן שולט. אלמנטים מרכזיים במשחקים מהסוג הזה: האפשרות ליצור דמויות - לרוב השחקנים מסוגלים ליצור דמות ולבצע לה התאמה אישית למראה, לאישיות וכמו גם לתכונות אחרות. האפשרות לקחת חלק באינטראקציות חברתיות - לרוב השחקנים מסוגלים לעסוק במגוון פעילויות חברתיות שיחות עם אנשים, פלירטוט, לצאת לדייטים, יצירת קשרים חברתיים חדשים ויצירת קשרים רומנטיים דמויות שאינם שחקנים או שחקנים אחרים. האפשרות להשתמש בכסף וירטואלי - לעיתים רבות ניתן להשתמש במשחקים הללו בכסף וירטואלי על מנת לחתור להשיג את מטרות שונות בעולם המשחק. בנוסף לכך לעיתים רבות ניתן גם לגרום לדמות הווירטואלית לפתח מיומנויות שונות, לקדם את הקריירה שלהם, ולשפר את מערכות היחסים בחייהם. כמו כן, לעיתים רבות מתרחשים בעולם המשחקים אירועים אקראיים שמשפיעים על הדמויות הווירטואליות, האקלים משתנה בהתאם לעונת השנה, והאופן שבו הדמויות שאינם שחקנים מתנהגות עשוי גם לגרום לשינויים לכאורה אקראיים בעולם המשחק. The Sims Animal Crossing סטארדיו ואלי פרסונה (סדרת משחקים) סימולציות ניהול ממוחשבות סימולציות חיים Felix, Chef. "Animal Crossing Wild World Review". אורכב מ-המקור ב-2008-03-17. נבדק ב-2008-03-18. "Anti-Cheating Proposed Guidelines". נבדק ב-2008-03-18. "Life Simulation Games Like The Sims". Games Finder. נבדק ב-2013-01-10.
ג'ורדן מקלוקלין

ג'ורדן מקלוקלין (באנגלית: Jordan McLaughlin; נולד ב-9 באפריל 1996) הוא כדורסלן אמריקאי המשחק בקבוצת מינסוטה טימברוולבס מליגת ה-NBA, בעמדת הרכז. מקלוקלין נולד בפסדינה שבקליפורניה, ובין השנים 2014–2018 למד באוניברסיטת דרום קליפורניה (USC). לאורך ארבע עונותיו בקבוצת הכדורסל של האוניברסיטה העמיד ממוצעים של 12.9 נקודות, 5.8 אסיסטים, 3.5 ריבאונדים ו-1.7 חטיפות למשחק. מקלוקלין לא נבחר בדראפט ה-NBA‏ 2018, והצטרף באוקטובר 2018 לקבוצת לונג איילנד נטס מליגת הפיתוח של ה-NBA. בעונתו היחידה בקבוצה רשם ממוצעים של 15.0 נקודות ו-4.6 אסיסטים למשחק. ביולי 2019 חתם מקלוקלין על "חוזה דו-כיווני" במינסוטה טימברוולבס. במשחקו החמישי ב-NBA, ב-23 בדצמבר 2019, קלע 19 נקודות מהספסל מול גולדן סטייט ווריורס. ב-8 בפברואר 2020 קבע שיאי קריירה של 24 נקודות ו-11 אסיסטים, במשחק מול לוס אנג'לס קליפרס. בספטמבר 2021, לאחר שנתיים במינסוטה, חתם בקבוצה על חוזה NBA סטנדרטי לשלוש עונות נוספות. מדיה וקבצים בנושא ג'ורדן מקלוקלין בוויקישיתוף ג'ורדן מקלוקלין, ברשת החברתית אקס (טוויטר) ג'ורדן מקלוקלין, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN Timberwolves Sign Jordan McLaughlin To Two-Way Contract Timberwolves re-sign Vanderbilt, McLaughlin
למאר סטיבנס

למאר ברנדון סטיבנס (באנגלית: Lamar Brandon Stevens; נולד ב-9 ביולי 1997) הוא כדורסלן אמריקאי המשחק בקבוצת ממפיס גריזליס מליגת ה-NBA, בעמדת הסמול פורוורד. סטיבנס נולד בפילדלפיה שבפנסילבניה, ובין השנים 2016–2020 למד באוניברסיטת המדינה של פנסילבניה ("פן סטייט"). לאורך ארבע עונותיו בקבוצת הכדורסל של האוניברסיטה העמיד ממוצעים של 16.3 נקודות, 6.5 ריבאונדים ו-1.9 אסיסטים למשחק. סיים את קריירת המכללות שלו במקום השני בטבלת קלעי האוניברסיטה בכל הזמנים, עם 2,207 נקודות - 7 נקודות פחות מהמחזיק בשיא טיילור באטל. לאחר שלא נבחר בדראפט ה-NBA‏ 2020 חתם סטיבנס על "חוזה דו-כיווני" בקליבלנד קאבלירס, ובאפריל 2021 חתם בקבוצה על חוזה NBA סטנדרטי. ב-12 בינואר 2022 קלע שיא קריירה של 23 נקודות, במשחק מול יוטה ג'אז. ביולי 2023, לאחר שלוש עונות בקליבלנד, הועבר בטרייד לסן אנטוניו ספרס אשר שחררה אותו. בספטמבר 2023 חתם סטיבנס על חוזה בבוסטון סלטיקס. בפברואר 2024 הועבר בטרייד לממפיס גריזליס, לצד שתי בחירות דראפט, תמורת אקסבייר טילמן. למאר סטיבנס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Cavaliers Sign Lamar Stevens to Multi-Year Contract Boston Celtics Sign Stevens Memphis Grizzlies complete trade with Boston Celtics
ינטא

יָנטָא (בערבית: ينطا) הוא כפר לבנוני בנפת רשאיא, מחוז אל-בקאע, כשני ק"מ מגבול סוריה. הכפר שוכן בגובה 1,540 מטר מעל פני הים. תושבי הכפר הם דרוזים. בשנת 2017 היו בכפר 2,141 מבוגרים, בעלי זכות בחירה לפרלמנט הלבנוני. ליד הכפר (בסמוך למעיין עין א-דיר (ער') יש חורבות של מקדש רומי מהמאה השנייה. על פי הערכת החוקרים, נבנה במקום שבו עמד מקדש קדום יותר וסביבו שרידי מגורים וקברים עתיקים. הכניסה למבנה פונה מזרחה, קירות ה"טמנוס" ( האזור המקודש) מוגדרים בצורה ברורה בצפון ובדרום. על הצוק ממזרח יש שרידי נקרופוליס. בינטא, כמו במקומו רבים אחרים, ישנו מקאם דרוזי לאליהו הנביא (مقام النبي إيليا), הנקרא גם: אל-ח'דר, אבו אברהים (الخضر أبو إبراهيم). באפריל 2024, במסגרת מלחמת חרבות ברזל, תקף צה"ל עמדות של חזבאללה בסמיכות לכפר. ينطا | Libandata.org, www.libandata.org Yanta Temple | Archiqoo, archiqoo.com Yanta Temple, vici.org مقام النبي إيليا عليه السلام- ينطا, مشيخة عقل طائفة الموحدين الدروز, ‏2021-05-02 (בערבית) Naharnet Newsdesk 07 April 2024, 10:38, Israel bombs 'Hezbollah sites' in Baalbek region in response to drone downing, Naharnet
אמיל לוי

אמיל לוי (בצרפתית: Émile Lévy; ‏29 באוגוסט 1826–1890) היה צייר יהודי-צרפתי. בנם של סמואל לוי, רואה חשבון, ורייצ'ל הורביץ. לוי היה תלמידם של פרנסואה-אדואר פיקו (אנ') ואבל דה פוז'ול (אנ'). כמו כן למד בבית הספר הלאומי הגבוה לאמנויות היפות בפריז. בשנת 1854 זכה בפרס רומא על הציור "אברהם רוחץ את רגליהם של שלושת המלאכים". כזוכה הפרס, למד בין השנים 1855–1857 באקדמיית צרפת ברומא. ב-1867 קיבל את עיטור אביר לגיון הכבוד. בין יצירותיו החשובות: "נח מקלל את כנען" (1855); "סעודת האנוסים" (1859); "מותו של אורפיאוס" (1866), "אהבה ואיוולת" (1874); "ינקות" (1885); "האלמנטים", "מצגת הבתולה". יצירותיו מוצגות במוזיאונים חשובים, ובהם הלובר, מוזיאון לוקסמבורג וכנסיית טריניטי בפריז. אשתו, סלין ז'וזפין בידר דה לה נואה (צר'), כתבה כמה רומנים וסיפורים קצרים תחת השם הבדוי Paria Korigan. לוי צייר דיוקן שלה בשמלה ירוקה. לוי מת ברובע ה-17 של פריז באוגוסט 1890 ונקבר בבית הקברות מונפרנאס. מדיה וקבצים בנושא אמיל לוי בוויקישיתוף "Lévy, Emile", New International Encyclopedia (1905) Firmin Javel, Émile Lévy, L'art français: revue artistique hebdomadaire 173, 1890 (בצרפתית) עיטור לגיון הכבוד לאמיל לוי, באתר משרד התרבות של צרפת René Martineau, Aspects méconnus de Barbey d'Aurevilly, 1939, p. 35–40 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אמיל לוי".
הפשיטה על שגרירות מקסיקו באקוודור

הפשיטה על שגרירות מקסיקו באקוודור התרחשה ב-5 באפריל 2024, כאשר כוחות משטרת אקוודור פרצו לשגרירות מקסיקו בקיטו, בירת אקוודור, תך הפרת אמנת וינה בדבר יחסים דיפלומטיים. בפשיטה נעצר חורחה גלאס, סגן נשיא אקוודור (אנ') לשעבר, שנמלט אל השגרירות ב-17 בדצמבר וביקש ממקסיקו מקלט מדיני. חורחה גלאס כיהן כסגן נשיא אקוודור (אנ') תחת הנשיא רפאל קוראה, בין השנים 2013 עד 2017. בהמשך הואשם והורשע בשתי פרשות של שוחד ושחיתות, על שתי הפרשות יחד נגזרו עליו 14 שנות מאסר. בשנת 2022 שוחרר לפני תום שנות המאסר שנגזר עליו. ב-17 בדצמבר 2023 ברח גלאס לשגרירות מקסיקו, אחרי שזומן לחקירה חדשה בנושא פרשת שחיתות נוספת, בזמן כהונתו כסגן הנשיא בזמן רעידת האדמה ב-2016. הוא ביקש מקלט מדיני ממקסיקו, כיון שעל פי טענתו מתנהלת מולו רדיפה פוליטית. בקשתו אושרה על ידי מקסיקו. בתחילה ביקשה אקוודור ממקסיקו את הסגרתו, לאחר הבחירות בהן נבחר דניאל נובואה התבטא נשיא מקסיקו אנדרס מנואל לופס אוברדור כי הבחירות באקוודור, "לא היו מוצלחות". בתגובה להתבטאות הורה משרד החוץ של אקוודור לשגרירת מקסיקו לעזוב את אקוודור. ב-6 באפריל 2024 פרצו שוטרים חמושים בנשק חם לשגרירות מקסיקו דרך הגדר ועצרו את סגן הנשיא לשעבר חורחה גלאס, אחרי שביקש מקלט מדיני במקסיקו. בנוסף הם פצעו כמה דיפלומטים מקסיקניים במצב קל. נשיא מקסיקו, אנדרס מנואל לופס אוברדור, הגדיר את המעשה כ"הפרה בוטה של החוק הבינלאומי ושל ריבונותה של מקסיקו". בנוסף הודיע על ניתוק הקשרים עם אקוודור. גם ניקרגואה הודיעה על ניתוק הקשרים הדיפלומטיים עם אקוודור. ממשלת מקסיקו הודיעה על כוונתה להגיש תלונה לבית הדין הבינלאומי לצדק בהאג. נשיא אקוודור, דניאל נובואה, הגיב ואמר שהחוק הבינלאומי אינו אמור להעניק מקלט מדיני לאנשים עם כתבי אישום. ארצות הברית גינתה את אקוודור על הפרת אמנת וינה ועודדה את שתי המדינות לפתור את הסכסוך על פי הנורמות הבינלאומיות. מדיה וקבצים בנושא הפשיטה על שגרירות מקסיקו באקוודור בוויקישיתוף דרמה בדרום אמריקה: אקוודור פרצה לשגרירות מקסיקו ועצרה את סגן הנשיא הנמלט, באתר ynet, 7 באפריל 2024 בעקבות הפריצה לשגרירות: מקסיקו מנתקת את הקשרים הדיפלומטיים עם אקוודור | ישראל היום, באתר www.israelhayom.co.il, ‏2024-04-06 AFP-Agence France Presse, Nicaragua Cuts Ties With Ecuador After Raid On Mexican Embassy In Quito: Statement, www.barrons.com (באנגלית אמריקאית) גיא אלסטר‏, דרמה באקוודור: המשטרה פרצה לשגרירות מקסיקו ועצרה את סגן הנשיא לשעבר - וואלה חדשות, באתר וואלה, 6 באפריל 2024 Events at the Embassy of Mexico in Ecuador
היידי

האם התכוונתם ל... היידי (סרט) – סרט דרמה מוזיקלי אמריקאי משנת 1937. היידי בת ההרים – ספר ילדים בשם "היידי" (גרמנית: Heidi) מאת הסופרת השווייצרית יוהנה ספירי. היידי בת ההרים – סדרת דרמת אנימה יפנית משנת 1974, המבוססת על הרומן השווייצרי הנושאת את שמה.